Document ID: /roh_data/filtered/swiss_laws_in_ROH.jsonl.gz/269

720.200

Lescha davart las taglias communalas e davart las taglias da baselgia (LTCTB)

dals 31-08-2006 (versiun dals 01-01-2025)

Il cussegl grond dal chantun Grischun1),

sa basond sin l'art. 31 e sin l'art. 94 da la constituziun chantunala2), suenter avair gì invista da la missiva da la regenza dals 16 da matg 20063),

concluda:

1. Disposiziuns generalas

Object da la lescha

Art.  1 1 Questa lescha regla l'incassament da las taglias tras las vischnancas politicas sco er tras las baselgias chantunalas e tras lur cumins-baselgia.

2 Uschenavant   che   questa   lescha   na   cuntegna   naginas   regulaziuns   divergentas, vegnan applitgadas las disposiziuns da la lescha chantunala da taglia4)  confurm al senn.

Taglias communalas

Art.  2 1 La vischnanca incassescha tenor las disposiziuns da questa lescha:

ina taglia sin las entradas e sin la facultad;

a)

ina taglia sin il gudogn tras la vendita da bains immobigliars;

b)

c)

ina taglia supplementara ed ina taglia penala sco er multas disciplinaras.

2 La vischnanca po incassar las suandantas taglias tenor las disposiziuns da questa lescha:

a)

b) * ina taglia sin immobiglias;

ina taglia sin midada da maun;

1) PCG 2006/2007, 188 2) DG 110.100 3) pagina 181 4) DG 720.000 * tabellas da las modificaziuns a la fin dal relasch

1

720.200

c) * ina taglia sin l'ierta ed ina taglia sin donaziuns.

3 La vischnanca po incassar ulteriuras taglias, sco spezialmain:

a) * … b) * ina taxa da giasts u ina taxa d'alloschament;

c)

4 Sulettamain il chantun ha il dretg d'incassar ina taglia a la funtauna e d'imponer a las persunas giuridicas ina taglia sin il gudogn e sin il chapital.

ina taxa per promover il turissem.

Taglias da baselgia

Art.  3 1 Tenor las disposiziuns da questa lescha pon las baselgias chantunalas e lur cumins- baselgia incassar ina taglia sin las entradas e sin la facultad en pertschients da la taglia chantunala simpla sco er taglias supplementaras e taglias penalas.

2 L'incassament d'ulteriuras taglias n'è betg admess.

2. Las taglias communalas

2.1. TAGLIAS DIRECTAS

Taglias sin las entradas e sin la facultad

Art.  4 1 La   vischnanca   incassescha   ina   taglia   sin   las   entradas   e   sin   la   facultad   en pertschients   da   la   taglia   chantunala   simpla.   La   vischnanca   fixescha   il   pli   tard   il december il pe da taglia per l'onn fiscal suandant.

2 Il subject da taglia, l'object da taglia, la tariffa da taglia e la fixaziun da la taglia sa drizzan tenor las disposiziuns da la lescha chantunala da taglia5).

3 La taxaziun vegn fatga ensemen cun la taglia chantunala tras las autoritads ch'èn cumpetentas tenor la lescha chantunala da taglia. Il medem vala per las decisiuns da recurs e da meds legals sco er per autras decisiuns. Resalvads restan quels cas, nua ch'i vegn fatga mo ina taxaziun communala.

4 L'incassament da la taglia è chaussa da la vischnanca.

5 La taxaziun e l'incassament da la taglia communala sin ils custs è chaussa dal chantun. *

Taglia fracziunala

Art.  5 1 … * 2 Fracziuns existentas cun corporaziun territoriala che incasseschan il 1. da schaner 2009 ina taglia sin las entradas e sin la facultad pon cuntinuar cun quai per 10 onns.

3 L'artitgel 4 vegn applitgà confurm al senn.

5) DG 720.000

2

720.200

Taglia sin il gudogn tras la vendita da bains immobigliars

Art.  6 1 La   vischnanca   incassescha   ina   taglia   sin   il   gudogn   tras   la   vendita   da   bains immobigliars en l'import da la taglia chantunala.

2 Il subject da taglia, l'object da taglia, la tariffa da taglia e la fixaziun da la taglia sa drizzan tenor las disposiziuns da la lescha chantunala da taglia6).

3 La scuntrada da la perdita e la fixaziun da la tariffa èn limitadas al territori da la vischnanca.

4 La   taxaziun   e   l'incassament   da   la   taglia   vegnan   fatgs   –   ensemen   cun   la   taglia chantunala sin il gudogn tras la vendita da bains immobigliars – tras l'administraziun chantunala da taglia. Il medem vala per las decisiuns da recurs e da meds legals sco er per autras decisiuns.

5 La   vischnanca   decida   davart   dumondas   da   relasch   e   davart   amortisaziuns administrativas.

2.2. TAGLIA SIN MIDADA DA MAUN

Art.  7

Taglia sin midada da maun 1. en general

1 La vischnanca incassescha ina taglia sin midada da maun tenor las disposiziuns da questa lescha.

2 La taglia sin midada da maun vegn incassada, sch'in bain immobigliar u sch'ina part d'in bain immobigliar che sa chatta sin il territori da la vischnanca mida maun.

2. noziun da midada da maun

Art.  8 1 Sco   midada   da   maun   vala   mintga   transferiment   da   la   cumpetenza   effectiva   ed economica da disponer d'in bain immobigliar.

2 Sco midada da maun economica vala spezialmain:

a)

exercitar il dretg da substituziun or d'in contract da cumpra u or d'in contract da dretg da cumpra, sch'igl ha lieu in transferiment da la proprietad;

c)

b) * transferir dretgs da participaziun ad ina societad immobigliara, sche la persuna acquistanta cuntanscha suletta u ensemen cun ses conjugal e cun ils uffants minorens ina maioritad da las vuschs tras quai;

engrevgiar bains immobigliars cunter pajament cun servituts da dretg privat u cun restricziuns da la proprietad da dretg public, sche questas restrenschan permanentamain   e   considerablamain   la   valur   d'alienaziun   dals   bains immobigliars;

conceder in dretg da construcziun cunter ina indemnisaziun unica.

d)

3 L'apport d'in bain immobigliar en ina societad da persunas è suttamess a la taglia sin midada da maun mo, uschenavant che l'autorisaziun economica sa mida.

6) DG 720.000

3

720.200

3. midadas da maun libras da taglia

Art.  9 1 Libras da la taglia sin midada da maun èn:

a)

midadas da maun en consequenza da successiun d'ierta, da partiziun d'ierta, da legat, d'ierta anticipada e da donaziun;

e)

c)

d)

b) * midadas   da   maun   tranter   geniturs   e   descendentas   e   descendents respectivamain tranter siras e sirs ubain brits e schenders. Uffants figliasters ed uffants confidads han il medem dretg sco ils agens uffants;

midadas da maun tranter conjugals e tranter partenarias e partenaris registrads sco er sin basa da liquidaziuns dals bains matrimonials;

midadas da maun cun l'intent d'arrundar il terren, d'arrundar en general, da cultivar manaschis agriculs en moda pli raziunala, da planisar quartiers, da rectifitgar cunfins u da regruppar il terren da construcziun;

midadas da maun en consequenza d'expropriaziun u da cessiun voluntara da bains immobigliars che han in dretg d'expropriaziun;

midadas da maun tar surbajegiadas, sch'ina mastergnanta u sch'in mastergnant sto surpigliar proprietad funsila ch'ella u ch'el venda vinavant entaifer dus onns dapi ch'il contract da vendita è vegnì concludì, e quai senza avair utilisà ordavant questa proprietad funsila;

midadas da maun, sche l'acquist dal bain immobigliar tras la creditura u tras il creditur da pegn, tras la garanta u tras il garant da pegn ubain tras la debitura solidara u tras il debitur solidar chaschuna ina perdita;

midadas   da   maun   en   connex   cun   ina   restructuraziun   che   signifitgescha   in causal da suspensiun fiscala tenor la lescha chantunala da taglia7).

h)

g)

f)

4. subject da taglia

Art.  10 1 Obligada da pajar taglia è la persuna che acquista il bain immobigliar.

2 Tar il barat da bains immobigliars è mintga part contrahenta obligada da pajar taglia per l'object da barat ch'ella ha acquistà. Per in eventual pretsch supplementar sto la persuna che acquista il bain immobigliar pli custaivel pajar taglia.

3 Cunvegnas   contractualas   divergentas   vegnan   resguardadas,   uschenavant   che l'alienadra u che l'alienader n'è betg subjectivamain liber da taglia.

5. liberaziun subjectiva da taglia

Art.  11 1 Libras u libers da la taglia sin midada da maun èn:

a)

b)

c)

la confederaziun e ses instituts, uschenavant ch'il dretg federal prevesa quai;

il chantun e ses instituts dependents;

ils   instituts   chantunals   autonoms   per   bains   immobigliars   che   servan directamain ad intents publics;

d) * las regiuns, las vischnancas (cun lur instituts) e las vischnancas burgaisas per

bains immobigliars sin l'agen territori;

7) DG 720.000

4

720.200

e)

f) *

las   baselgias   chantunalas   e   lur   cumins-baselgia   sco   er   las   fundaziuns ecclesiasticas   per   bains   immobigliars   sin   l'agen   territori   che   servan directamain ad intents ecclesiastics sco er per chasas-pravenda;

las persunas giuridicas ch'èn libras da l'obligaziun da pajar taglia sin basa da l'artitgel 78 alinea 1 litera f da la Lescha chantunala da taglia 8), per bains immobigliars che servan directamain, unicamain ed irrevocablamain a l'intent da la liberaziun da taglia;

g) * las   interpresas   da   traffic   e   d'infrastructura   en   il   senn   da l'artitgel 78 alinea 1 litera k   da   la   Lescha   chantunala   da   taglia,   per immobiglias che servan a l'activitad concessiunada.

6. fixaziun da taglia

Art.  12 1 La vischnanca fixescha la tariffa da taglia en ina lescha formala. La tariffa da taglia importa maximalmain 2 pertschient.

2 La basa per fixar la taglia è la valur commerziala dal bain immobigliar transferì.

3 Sco valur commerziala tar la cumpra vala il pretsch da cumpra cun tut las ulteriuras prestaziuns da l'acquistadra u da l'acquistader. Sch'i n'è betg vegnì fixà in pretsch da cumpra u sche quel è evidentamain sut la valur commerziala, vegn la taglia sin midada da maun incassada sin la valur commerziala.

4 Sch'i   vegn   transferì   in   dretg   da   construcziun,   ston   vegnir   deducids   da   la   valur commerziala   ils   tschains   periodics   dal   dretg   da   construcziun   che   l'acquistadra   u l'acquistader sto surpigliar.

5 Tar bains immobigliars da barat sto vegnir incassada la mesa taglia da la valur commerziala da tut ils bains immobigliars da barat plus la mesa taglia d'in eventual pretsch supplementar.

7. communicaziun

Art.  13 1 Sch'igl ha lieu ina midada da maun senza inscripziun en il register funsil, sto la persuna   ch'è   obligada   da   pajar   taglia   annunziar   quai   entaifer   30   dis   a   l'uffizi communal da taglia.

8. taxaziun e scadenza

Art.  14 1 La taglia sin midada da maun vegn communitgada da la vischnanca tras la decisiun da taxaziun.

2 La pretensiun da taglia resulta cun la midada da maun e scada cun la facturaziun.

3 L'incassament da taglia è chaussa da la vischnanca.

4 La taglia sto vegnir pajada entaifer 90 dis dapi la facturaziun.

8) DG 720.000

5

720.200

9. garanzia

Art.  15 1 Tenor la lescha introductiva tar il cudesch civil svizzer 9) ha la taglia sin midada da maun ina garanzia da pegn immobigliar.

2.3. TAGLIA SIN IMMOBIGLIAS

Art.  16

Taglia sin immobiglias 1. en general

1 Sin ils bains immobigliars situads en la vischnanca incassescha la vischnanca ina taglia sin immobiglias tenor las disposiziuns da questa lescha.

2. subject da taglia

Art.  17 1 Obligadas da pajar taglia èn las persunas natiralas e giuridicas ch'èn – a la fin da l'onn chalendar – proprietarias u usufructuarias dal bain immobigliar.

2 Cuminanzas d'ertavlas e d'ertavels, societads simplas, collectivas e commanditaras sco   er   autras   cuminanzas   da   persunas   senza   persunalitad   giuridica   pon   vegnir suttamessas independentamain a la taglia.

3 Igl   exista   ina   responsabladad   solidara   da   la   proprietaria   e   dal   proprietari   per l'usufructuaria e per l'usufructuari sco er da las interprendidras e dals interprendiders da persunas tranter ellas e tranter els.

4 La liberaziun subjectiva da taglia sa drizza tenor las disposiziuns davart la taglia sin midada da maun (artitgel 11).

3. fixaziun da la taglia

Art.  18 1 La vischnanca fixescha la tariffa da taglia en ina lescha formala. La tariffa da taglia importa maximalmain 2 promils da la valur da la taglia sin la facultad a la fin da l'onn chalendar.

4. taxaziun ed incassament

Art.  19 1 La taglia sin immobiglias vegn taxada ensemen cun la taglia communala sin las entradas e sin la facultad respectivamain ensemen cun la taglia sin il gudogn e sin il chapital da l'autoritad ch'è cumpetenta per las taglias directas tenor la lescha da taglia10). En la lescha communala da taglia po la vischnanca fixar ina regulaziun divergenta.

2 Nua ch'i na vegnan incassadas naginas taglias chantunalas u communalas directas, vegn fatga la taxaziun tras la vischnanca.

3 L'incassament da taglia è chaussa da la vischnanca.

9) DG 210.100 10) DG 720.000

6

720.200

4 La scadenza e la pajabladad sa drizzan tenor las taglias directas, sche la taglia sin immobiglias vegn incassada ensemen cun quellas. Sche la taglia sin immobiglias vegn incassada separadamain, scada ella cun la taxaziun e cun la facturaziun e sto vegnir pajada entaifer 30 dis.

5. garanzia

Art.  20 1 Tenor   la   lescha   introductiva   tar   il   cudesch   civil   svizzer 11)  ha   la   taglia   sin immobiglias ina garanzia da pegn immobigliar.

2.4. TAGLIA SIN L'IERTA E TAGLIA SIN DONAZIUNS *

Taglia sin l'ierta e sin donaziuns

Art.  21 1 La vischnanca po incassar ina taglia sin l'ierta ed ina taglia sin donaziuns. * 2 Il subject da taglia, la liberaziun da taglia, l'object da taglia, la pretensiun fiscala e la fixaziun da la taglia, la retratga e la responsabladad da la taglia sin l'ierta e da la taglia sin donaziuns sa drizzan tenor las disposiziuns da la lescha chantunala da taglia. * 3 … * 4 Las   disposiziuns   da   la   lescha   chantunala   da   taglia   davart   l'obligaziun   da   pajar taglia12) vegnan applitgadas analogamain. Per premis e per duns d'onur dal chantun è la suveranitad fiscala tar la vischnanca da domicil dal retschavider. Sche quel ha ses domicil ordaifer il chantun, va il retgav da taglia a la citad da Cuira. * 5 La   vischnanca   fixescha   las   tariffas   da   taglia   en   ina   lescha   formala.   Quellas importan maximalmain: * a)

b) * … c)

6 La   taglia   vegn   taxada   ed   incassada   da   l'administraziun   chantunala   da   taglia ensemen   cun   la   taglia   chantunala   sin   l'ierta   e   cun   la   taglia   chantunala   sin donaziuns. Il medem vala per decisiuns da recurs e da meds legals sco er per autras decisiuns. * 7 Davart   dumondas   da   relasch   e   davart   amortisaziuns   administrativas   decida   la vischnanca. *

25 pertschient per las ulteriuras persunas benefiziadas.

5 pertschient per il tschep dals geniturs;

11) DG 210.100 12) Artitgel 107 da la lescha chantunala da taglia (DG 720.000)

7

720.200

2.5. NORMAS DA CUMPETENZA PER ULTERIURAS TAGLIAS *

Art.  22 Taxa da giasts * 1 La vischnanca po incassar ina taxa da giasts. * 2 L'object da taglia è la pernottaziun, il subject da taglia è il giast che pernottescha. Il medem status sco il giast che pernottescha han persunas ch'èn obligadas da pajar taglia illimitadamain en la vischnanca respectiva e che possedan là ina immobiglia da vacanzas ch'ellas dovran sezzas, nun che la vischnanca paja ina contribuziun essenziala al svilup turistic or da las taglias sin las entradas e sin la facultad da las persunas ch'èn obligadas da pajar taglia illimitadamain. * 3 Ils retgavs da la taxa da giasts ston vegnir utilisads per finanziar indrizs turistics ed occurrenzas turisticas. Els na dastgan betg vegnir utilisads per finanziar incumbensas communalas ordinarias. * 4 L'incassament   e   l'utilisaziun   da   la   taxa   da   giasts   pon   vegnir   delegads   ad in'organisaziun turistica communala u regiunala. Per protestas sto en mintga cas vegnir nominà in organ communal. * 5 Las   vischnancas   respectivamain   las   organisaziuns   turisticas   èn   obligadas   da communitgar detagliadamain l'utilisaziun dals meds finanzials. *

Art.  22a * Taxa d'alloschament 1 La vischnanca po incassar ina taxa d'alloschament.

2 Il subject da taglia èn l'alloschader e l'agen utilisader. Sco agen utilisader vala er tgi ch'è obligà da pajar taglia illimitadamain en la vischnanca respectiva e che posseda là   ina   immobiglia   da   vacanzas   ch'el   dovra   sez,   nun   che   la   vischnanca   paja   ina contribuziun essenziala al svilup turistic or da las taglias sin las entradas e sin la facultad da las persunas ch'èn obligadas da pajar taglia illimitadamain. Il locatari stabel ha il medem status sco l'agen utilisader.

3 Exceptà da la taxa è tgi ch'è obligà da pajar taglia illimitadamain en la vischnanca respectiva e che na posseda là nagina immobiglia da vacanzas ch'el dovra sez.

4 L'object da taglia è il niz direct u indirect per il turissem.

5 La fixaziun da la taxa vegn fatga sin basa da las capacitads avant maun.

6 Ils retgavs da la taxa d'alloschament vegnan duvrads per finanziar expensas en l'interess e per il bain da las persunas obligadas da pajar la taxa. Els na dastgan betg vegnir utilisads per finanziar incumbensas communalas tradiziunalas.

7 L'incassament,   la   retratga   e   l'utilisaziun   da   la   taxa   d'alloschament   pon   vegnir delegads ad in'organisaziun turistica communala u regiunala. Per protestas sto en mintga cas vegnir nominà in organ communal.

8 Las   vischnancas   respectivamain   las   organisaziuns   turisticas   èn   obligadas   da communitgar detagliadamain l'utilisaziun dals meds finanzials.

8

720.200

Taxa per promover il turissem

Art.  23 1 La vischnanca po incassar ina contribuziun per promover il turissem.

2 La contribuziun per promover il turissem vegn incassada da las persunas natiralas e giuridicas che lavuran sin il territori communal e che profiteschan dal turissem.

3 Ils retgavs ston vegnir utilisads en l'interess da las persunas ch'èn obligadas da pajar   taglia   e   spezialmain   per   in'elavuraziun   effizienta   dal   martgà   sco   er   per occurrenzas.   Els   na   dastgan   betg   vegnir   utilisads   per   finanziar   incumbensas communalas ordinarias.

4 L'incassament e l'utilisaziun da la contribuziun per promover il turissem pon vegnir delegads ad in'organisaziun turistica communala u regiunala. Per protestas sto en mintga cas vegnir nominà in organ communal.

5 Las   vischnancas   respectivamain   las   organisaziuns   turisticas   èn   obligadas   da communitgar detagliadamain l'utilisaziun dals meds finanzials. *

3. Las taglias da baselgia

Taglias da baselgia

Art.  24 1 Las   baselgias   chantunalas   e   lur   cumins-baselgia   pon   incassar   ina   taglia   sin   las entradas e sin la facultad en pertschients da la taglia chantunala simpla. La baselgia chantunala respectivamain il cumin-baselgia fixescha – il pli tard il december – il pe da taglia per l'onn suandant.

2 L'obligaziun da pajar taglia sa drizza tant tenor l'appartegnientscha ecclesiastica da las singulas persunas ch'èn obligadas da pajar taglia a la fin da la perioda fiscala u a la   fin   da   l'obligaziun   da   pajar   taglia,   sco   er   tenor   las   disposiziuns   da   la   lescha chantunala da taglia13). En lètgs da differenta confessiun ston ils facturs totals vegnir repartids mintgamai per la mesadad sin omadus conjugals.

3 Il subject da taglia, la tariffa da taglia e la fixaziun da la taglia sa drizzan tenor las disposiziuns   da   la   lescha   chantunala   da   taglia.   Il   termin   general   da   scadenza correspunda a quel da las taglias communalas.

4 La   taxaziun   vegn   fatga   ensemen   cun   la   taglia   communala   tras   l'autoritad   ch'è cumpetenta per quai. Il medem vala per las decisiuns da recurs e da meds legals sco er per autras decisiuns.

5 Per giuditgar l'obligaziun subjectiva da pajar taglia è cumpetent il cumin-baselgia.

6 L'incassament da taglia è chaussa da la vischnanca.

13) DG 720.000

9

720.200

4. Taglias supplementaras e taglias penalas sco er multas disciplinaras

Taglias supplementaras e multas

Art.  25 1 Las   vischnancas   sco   er   las   baselgias   chantunalas   e   lur   cumins-baselgia incasseschan ina taglia supplementara ed ina taglia penala tenor las disposiziuns da la lescha chantunala da taglia14).

2 Tar geners da taglia che las vischnancas taxeschan sezzas incasseschan ellas multas disciplinaras tenor las disposiziuns da la lescha chantunala da taglia.

3 La   taxaziun   e   l'incassament   èn   chaussa   da   l'autoritad   ch'è   responsabla   per l'execuziun dal gener da taglia correspundent.

4 La taxaziun da las taglias supplementaras e penalas concernent las taglias sin las entradas e sin la facultad è chaussa da l'autoritad chantunala.

5 Nua che la taxaziun vegn fatga ensemen cun la taglia chantunala, vegnan unidas las proceduras concernent la taglia supplementara e la taglia penala.

5. Execuziun e procedura

Basa legala

Art.  26 1 En ina lescha en il senn formal reglan las vischnancas la basa da l'incassament da la taglia per las taglias tenor l'artitgel 2 sco er las cumpetenzas e la scadenza da las taglias.

2 En ina lescha en il senn formal reglan las baselgias chantunalas e lur cumins- baselgia l'incassament da la taglia e las cumpetenzas.

3 Las leschas tenor ils alineas 1 e 2 ston vegnir approvadas da la regenza cun vigur constitutiva.

Art.  27

Autoritads 1. autoritads communalas

1 La vischnanca nominescha las autoritads executivas.

2 Per delegar la taxaziun basegni ina regulaziun legala explicita.

3 L'autoritad da protesta è l'autoritad da taxaziun. Sche la taxaziun vegn delegada, sto vegnir nominada in'autoritad communala sco autoritad da protesta.

4 L'executiva communala è cumpetenta per levgiaments fiscals. Ella na po vegnir nominada ni sco autoritad da taxaziun ni sco autoritad da protesta.

5 La vischnanca nominescha in'autoritad per la decisiun davart il relasch da taglia e davart l'amortisaziun administrativa.

14) DG 720.000

10

720.200

2. autoritads ecclesiasticas

Art.  28 1 Las baselgias chantunalas e lur cumins-baselgia nomineschan in'autoritad per fixar il pe da taglia sco er per giuditgar l'obligaziun subjectiva da pajar taglia.

Meds legals

Art.  29 1 Cunter disposiziuns po la persuna ch'è obligada da pajar taglia far protesta en scrit tar l'autoritad da taxaziun entaifer 30 dis dapi la consegna.

2 Cunter decisiuns da protesta e da recurs po la persuna ch'è obligada da pajar taglia far recurs en scrit tar la Dretgira superiura entaifer 30 dis dapi la consegna. *

Indemnisaziun dal chantun

Art.  30 1 Cun   ina   pauschala   pro   cas   indemniseschan   las   vischnancas   l'administraziun chantunala da taglia per la taxaziun da la taglia sin il gudogn tras la vendita da bains immobigliars. La regenza fixescha l'import da questa pauschala.

2 Las baselgias chantunalas ed ils cumins-baselgia indemniseschan l'administraziun chantunala   da   taglia   cun   1   pertschient   e   la   vischnanca   cun   maximalmain   2 pertschient da las taglias incassadas.

3 Sch'igl existan plirs cumins-baselgia en la medema vischnanca politica, ston quels indemnisar l'administraziun chantunala da taglia cun 1,5 pertschient e la vischnanca cun maximalmain 2,5 pertschient da las taglias incassadas.

6. Disposiziuns finalas

Adattaziun da la legislaziun

Art.  31 1 Las vischnancas, las baselgias chantunalas ed ils cumins-baselgia adatteschan lur leschas al dretg chantunal ed inoltreschan la revisiun totala fin il pli tard ils 31 da fanadur 2008 a la regenza per l'approvaziun.

2 A partir dal 1. da schaner 2009 vegnan applitgadas directamain las disposiziuns da questa lescha ed ellas aboleschan las regulaziuns divergentas da las vischnancas, da las baselgias chantunalas e dals cumins-baselgia.

3 Las leschas davart la taxa da cura, davart la contribuziun per promover il turissem sco   er   davart   las   taglias   spezialas   da   las   exclavas   da   duana   ch'èn   gia   vegnidas approvadas da la regenza na ston betg pli vegnir revedidas ed approvadas.

Art.  32

Midada dal dretg vertent15)

15) Las midadas dal dretg vertent na vegnan betg inditgadas.

11

720.200

Disposiziun transitorica

Art.  33 1 Las   iertas   anticipadas   che   n'èn   anc   betg   vegnidas   imponidas   sco   er   las   iertas anticipadas a las descendentas directas ed als descendents directs vegnan taxadas per il 1. da schaner 2008. Per la taxaziun da l'ierta anticipada èn decisivas las relaziuns il mument dal pajament.

Art.  33a *

Adattaziun da la legislaziun communala a la midada dals 12 da favrer 2019

1 Las   midadas   da   l'artitgel 2   e   da   l'artitgel 21   vegnan   applitgadas   directamain   ed entran en vigur cun l'entrada en vigur da la revisiun parziala da la lescha chantunala da taglia dals 12 da favrer 2019.

2 Las tariffas da taglia normadas en la lescha communala da taglia per il tschep dals geniturs   e   per   il   tschep   dals   tats   sco   er   per   ils   ulteriurs   benefiziaris   vegnan applitgadas fin a lur midada, nun ch'ellas surpassian las novas tariffas maximalas.

Cas cuntrari valan las tariffas maximalas tenor l'artitgel 21 alinea 5.

3 Per limitar temporarmain questa midada da lescha è decisiv il mument, en il qual è vegnì   realisà   il   causal   fiscal.   Causals   fiscals   dal   dretg   vegl   vegnan   taxads   ed incassads vinavant da la vischnanca.

Referendum ed entrada en vigur

Art.  34 1 Questa lescha è suttamessa al referendum facultativ16).

2 Questa lescha entra en vigur il 1. da schaner 2007 e vegn applitgada – cun resalva da l'alinea 3 – per il 1. da schaner 2009.

3 La liberaziun dals conjugals sco er da las descendentas directas e dals descendents directs tenor l'artitgel 21 alineas 2 e 3 da la taglia sin l'ierta e sin donaziuns vala gia a partir dal 1. da schaner 2008 obligatoricamain per tut las vischnancas.

16) Il termin da referendum è scadì ils 13 da december 2006. Entaifer quest termin n'èn vegnids

inoltrads nagins referendums.

12

Tabella da las modificaziuns - tenor conclus

Conclus 31-08-2006 31-08-2012 31-08-2012 31-08-2012 31-08-2012 13-01-2015 02-02-2016 17-10-2017 05-12-2017 12-02-2018 12-02-2018 12-02-2018 12-02-2018 12-02-2018 12-02-2018 12-02-2018 12-02-2018 12-02-2019 12-02-2019 12-02-2019 12-02-2019 12-02-2019 12-02-2019 12-02-2019 12-02-2019 12-02-2019 12-02-2019 12-02-2019 12-02-2019 12-02-2019 12-02-2019 14-06-2022 02-09-2022 02-09-2022

Entrada en vigur 01-01-2007 01-01-2013 01-01-2013 01-01-2013 01-01-2013 01-01-2016 01-01-2017 01-07-2018 01-01-2018 01-07-2018 01-07-2018 01-07-2018 01-07-2018 01-07-2018 01-07-2018 01-07-2018 01-07-2018 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2021 01-01-2025 01-01-2023 01-01-2023

Element relasch Art. 4 al. 5 Art. 8 al. 2, b)

Art. 9 al. 1, b)

Art. 21 al. 4 Art. 11 al. 1, d)

Art. 11 al. 1, d)

Art. 5 al. 1 Art. 22 al. 2 Art. 2 al. 3, b)

Art. 22 Art. 22 al. 1 Art. 22 al. 3 Art. 22 al. 4 Art. 22 al. 5 Art. 22a Art. 23 al. 5 Art. 2 al. 2, b)

Art. 2 al. 2, c)

Art. 2 al. 3, a)

Titel 2.4.

Art. 21 al. 1 Art. 21 al. 2 Art. 21 al. 3 Art. 21 al. 4 Art. 21 al. 5 Art. 21 al. 5, b)

Art. 21 al. 6 Art. 21 al. 7 Titel 2.5.

Art. 33a Art. 29 al. 2 Art. 11 al. 1, f)

Art. 11 al. 1, g)

Modificaziun emprima versiun integraziun midada midada midada midada midada aboliziun midada midada midada dal titel midada midada midada integraziun integraziun integraziun midada integraziun aboliziun midada midada midada aboliziun midada midada aboliziun integraziun integraziun integraziun integraziun midada midada integraziun

720.200

Publicaziun en la CUL - - - - - 2015-005 2016-001 2018-002 2018-005 2018-010 2018-010 2018-010 2018-010 2018-010 2018-010 2018-010 2018-010 2019-015 2019-015 2019-015 2019-015 2019-015 2019-015 2019-015 2019-015 2019-015 2019-015 2019-015 2019-015 2019-015 2019-015 2023-008 2022-048 2022-048

13

720.200

Tabella da las modificaziuns - tenor element

Element relasch Art. 2 al. 2, b)

Art. 2 al. 2, c)

Art. 2 al. 3, a)

Art. 2 al. 3, b)

Art. 4 al. 5 Art. 5 al. 1 Art. 8 al. 2, b)

Art. 9 al. 1, b)

Art. 11 al. 1, d)

Art. 11 al. 1, d)

Art. 11 al. 1, f)

Art. 11 al. 1, g)

Titel 2.4.

Art. 21 al. 1 Art. 21 al. 2 Art. 21 al. 3 Art. 21 al. 4 Art. 21 al. 4 Art. 21 al. 5 Art. 21 al. 5, b)

Art. 21 al. 6 Art. 21 al. 7 Titel 2.5.

Art. 22 Art. 22 al. 1 Art. 22 al. 2 Art. 22 al. 3 Art. 22 al. 4 Art. 22 al. 5 Art. 22a Art. 23 al. 5 Art. 29 al. 2 Art. 33a

Conclus 31-08-2006 12-02-2019 12-02-2019 12-02-2019 12-02-2018 31-08-2012 17-10-2017 31-08-2012 31-08-2012 13-01-2015 02-02-2016 02-09-2022 02-09-2022 12-02-2019 12-02-2019 12-02-2019 12-02-2019 31-08-2012 12-02-2019 12-02-2019 12-02-2019 12-02-2019 12-02-2019 12-02-2019 12-02-2018 12-02-2018 05-12-2017 12-02-2018 12-02-2018 12-02-2018 12-02-2018 12-02-2018 14-06-2022 12-02-2019

Entrada en vigur 01-01-2007 01-01-2021 01-01-2021 01-01-2021 01-07-2018 01-01-2013 01-07-2018 01-01-2013 01-01-2013 01-01-2016 01-01-2017 01-01-2023 01-01-2023 01-01-2021 01-01-2021 01-01-2021 01-01-2021 01-01-2013 01-01-2021 01-01-2021 01-01-2021 01-01-2021 01-01-2021 01-01-2021 01-07-2018 01-07-2018 01-01-2018 01-07-2018 01-07-2018 01-07-2018 01-07-2018 01-07-2018 01-01-2025 01-01-2021

Modificaziun emprima versiun midada integraziun aboliziun midada integraziun aboliziun midada midada midada midada midada integraziun midada midada midada aboliziun midada midada midada aboliziun integraziun integraziun integraziun midada dal titel midada midada midada midada integraziun integraziun integraziun midada integraziun

Publicaziun en la CUL - 2019-015 2019-015 2019-015 2018-010 - 2018-002 - - 2015-005 2016-001 2022-048 2022-048 2019-015 2019-015 2019-015 2019-015 - 2019-015 2019-015 2019-015 2019-015 2019-015 2019-015 2018-010 2018-010 2018-005 2018-010 2018-010 2018-010 2018-010 2018-010 2023-008 2019-015

14